# Fàbrica de rajoles Cantó i Reig

La fàbrica de rajoles Cantó i Reig era un edifici situat als carrers de Sant Vicenç i Sant Erasme del Raval de Barcelona, actualment desaparegut.

## Història

El 1847, Erasme de Janer i de Gònima va establir en emfiteusi al paleta Jacint Torner i Batllori (vegeu casa-fàbrica Torner) una part de l'hort de Ca l'Erasme. El 1858, Torner va establir-ne una parcel·la als fabricants de rajoles Jaume Cantó i Gual (1822-1872) i Francesc Reig i Cantó (1823-1877), que tot seguit van demanar permís per a construir-hi una fàbrica de planta baixa i un pis segons el projecte del mestre d'obres Josep Calçada. Tot i l'informe favorable de l'arquitecte municipal Francesc Daniel Molina, que va establir la condició que la xemeneia tingués l'alçada de 146 pams, la fàbrica va topar amb diversos entrebancs administratius que en van retardar la posada en marxa. El 1860, Torner els va establir una segona parcel·la més petita al costat de l'anterior.
El 1864, la fàbrica, que funcionava sota la raó social Cantó i Reig, s'anunciava així al Diario de Barcelona: «Gran fábrica de azulejos de Cantó y Reig. Barcelona, calle de S. Vicente, n. 25, junto á la Riera Alta, travesia del Cármen. Este establecimiento se halla montado con vapor con todos los adelantos conocidos, pudiendo figurar ente los primeros en su clase y como el primero en esta capital. Produce importantes cantidades de azulejos de todas dimensiones, formas, dibujos y colores: sifones, meaderos, aseadores, y cualesquiera piezas que se soliciten, con perfeccion prontitud y economía. Se sirven pedidos á todos puntos.»
El 22 d'abril del 1872, Jaume Cantó va morir en circumstàncies que apunten cap al suïcidi, tot i que a la partida de defunció diu «asfixia por inmersión». El 1877, Francesc Reig va morir d'una embòlia cerebral, i tot seguit, el seu fill Josep Reig i Planas va demanar permís per a remuntar-hi tres pisos al carrer de Sant Erasme. Finalment, el 1880 va vendre la propietat al comerciant Adjutori Blancafort i Serra.

## Referències

* ↑ «Escritura de estableciento hacia Torner, por Erasmo de Janer y de Gónima». Servidor documental de la saga Bacardí (Juan Carlos García-Castrillón). AHPB, notari Antoni Alzina, 17-07-1847.
* 1 2 3 AHPB, notari Magí Soler i Gelada, manual 1.287/48, f. 591-647, 01-04-1864. Inventari post mortem dels béns de Jacint Torner i Batllori.
* 1 2 Cerdà Mellado, vol. IV, 2021, p. 56-57.
* ↑ AHPB, notari Antoni Alzina, 26-03-1858.
* ↑ «Jaime Cantó i Francisco Reig. Sant Vicenç cantonada Sant Erasme. Permís per edificar una fàbrica de rajoles». Q127 Foment 12/1858. AMCB.
* ↑ AMCB, Q136 Obres públiques 3/0 1978 bis, 16-3-1858.
* ↑ Cerdà Mellado, vol. III, 2021, p. 324-326.
* ↑ AHPB, notari Antoni Alzina, 10-09-1860.
* 1 2 Cerdà Mellado, vol. III, 2021, p. 326.
* ↑ Cerdà Mellado, vol. IV, 2021, p. 301.
* ↑ El Consultor. Nueva guía de Barcelona, 1863, p. 161, 207.
* ↑ Cerdà Mellado, vol. III, 2021, p. 302-303.
* ↑ AMCB, Registre Civil, Defuncions, vol. 613, f. 2.472.
* ↑ AMCB, Q127 Foment 1159 F.
* ↑ Cerdà Mellado, vol. III, 2021, p. 327.
* ↑ AHPB, notari Antoni de Domènech i Oliveras, 05-06-1880.
* ↑ «Signatura per raó de domini de Josep Erasme de Janer i de Gironella». Servidor documental de la Saga Bacardí (Julio Carlos García Castrillón). AHPB, notari Pau Milà de la Roca i de Mainar, 24-07-1882.

## Bibliografia

* Cerdà Mellado, Josep Antoni. Els escudellers i la producció de pisa a Barcelona (segles XV-XIX). Universitat Autònoma de Barcelona. Programa de Doctorat en Cultures en Contacte a la Mediterrània, 15-05-2021.